‘નસીબે હરિવલ્લભને તક આપી અને નિમુને એનું ભોળપણ નડી ગયું. એ બાપડીને બે દિવસથી ગેસની તકલીફ હતી. એ વખતે તો ઘરમાં સાસૂ પણ હયાત હતા. સાસુ-વહુએ સાથે મળીને હિંગ-આદુના ઘરગથ્થુ ઉપચાર કર્યા પણ રાહત ના મળી. એ બપોરે તકલીફ બહુ વધી ગઈ. ગેસ ઉપર ચડીને છાતી ભીંસતો હતો. એની આ તકલીફ સાંભળીને સાસુએ તરત સલાહ આપી કે ડ્રાઇવરને લઈને શહેરમાં જા અને આપણા ફેમિલી ડૉક્ટરને બતાવી દવા લઈ આવ. બાપડી નિમુએ કહ્યું કે એમાં ડૉક્ટરને બતાવવાની જરૂર નથી. વિભાકરના પપ્પાને હું ફોન કરી દઉં છું. એ ડૉક્ટર પાસે જઈ આવશે અને દવા લેતા આવશે. પેઢી ઉપર ફોન કરીને નિમુએ વાત કરી.